**ΑΘΗΝΑ, 17/12/2018**

**ΑΝΑΚΟΙΝΩΣΗ**

Οι φοιτητές που δικαιούνται να συμμετέχουν κατά την εξεταστική περίοδο Ιανουαρίου – Φεβρουαρίου 2019 σε εαρινά μαθήματα (έκτακτη εξεταστική) μπορούν να προσέλθουν στη Γραμματεία προκειμένου να υποβάλουν την σχετική αίτηση από **17/12/2018** μέχρι **28/12/2018**.

**Διευκρινίζονται τα εξής**:

1. Δικαίωμα συμμετοχής έχουν **μόνο** οι φοιτητές που οφείλουν συνολικά (χειμερινά και εαρινά) 10 μαθήματα για τη λήψη του διπλώματος και είναι επανεγγραφέντες στο 9ο εξάμηνο.
2. Οι ανωτέρω αιτήσεις υποβάλλονται αποκλειστικά με φυσική παρουσία στη Γραμματεία δεδομένου ότι απαιτείται ειδικό έντυπο.
3. Υπενθυμίζεται επίσης ότι σύμφωνα με την απόφαση Γ.Σ. 29/1/2018, ισχύουν τα κάτωθι:

Για την έκτακτη εξεταστική δεν χρησιμοποιείται η συνήθης βαθμολογική κλίμακα, αλλά η απόδοση του φοιτητή χαρακτηρίζεται ως «Επιτυχής» ή «Μη Επιτυχής» και αντιστοιχίζεται βαθμολογικά με 5 ή 0 αντίστοιχα.

ΑΠΟ ΤΗ ΓΡΑΜΜΑΤΕΙΑ ΤΗΣ ΣΧΟΛΗΣ

ΠΟΛΙΤΙΚΩΝ ΜΗΧΑΝΙΚΩΝ